KIRJALLINEN KYSYMYS E-2338/00 esittäjä(t): John Bowis (PPE-DE) komissiolle. Ihmisoikeudet Burmassa.



Virallinen lehti nro 103 E , 03/04/2001 s. 0125 - 0126



KIRJALLINEN KYSYMYS E-2338/00 esittäjä(t): John Bowis (PPE-DE) komissiolle (11. heinäkuuta 2000) Aihe: Ihmisoikeudet Burmassa Onko komissio tietoinen seuraavista tapauksista, jotka koskevat ihmisoikeuksien puolesta toimimisensa vuoksi vankilassa olevia burmalaisia lääkäreitä ja hammaslääkäreitä, ja aikooko se ottaa nämä tapaukset esiin Burman viranomaisten kanssa? - Tohtori Myint Naing, yksityisklinikan lääkäri Karbossa, pidätetty tammikuussa 1991 ja tuomittu vuonna 1992 25 vuodeksi vankeuteen osallistumisesta Kansallisen demokratialiiton kokouksiin, myöhemmin tuomio muutettu 10 vuodeksi. Valittu parlamentin jäseneksi Kanbalusta toukokuussa 1990. Nykyisin Thayetin vankilassa, Magwayn osastolla. - Tohtori Zaw Min, yleislääkäri, pidätetty heinäkuussa 1989 ja tuomittu vuonna 1992 20 vuodeksi vankeuteen osallistumisesta mielenosoituksiin ja pamflettien jakamisesta, myöhemmin tuomio muutettu 10 vuodeksi. - Tohtori Zaw Myint Maung, henkilökuntaan kuuluva lääkäri Mandalay Medical Collegessa, pidätetty tammikuussa 1991 ja tuomittu 25 vuodeksi vankeuteen poliittisiin kokouksiin osallistumisesta, myöhemmin tuomio muutettu 10 vuodeksi. Valittu parlamentin jäseneksi Amarapurasta toukokuussa 1990. Nykyisin Myitkinan vankilassa. - Tohtori Ma Thida, kirurgi ja kirjailija, joka on työskennellyt Muslim Free Hospital -sairaalassa Yangonissa ja on entinen NLD-puolueen johtajan, Daw Aung San Suu Kyin kampanja-avustaja, pidätetty heinäkuussa 1993 ja tuomittu saman vuoden lokakuussa 20 vuodeksi vankeuteen poliittisesta toiminnasta. - Tohtori Aung Khin Sint, lääkäri ja tuberkuloosiryhmän ryhmänjohtaja Dekhinan lääketieteen laitoksessa, Burman lääketieteellisen yhdistyksen sihteeri, pidätetty elokuussa 1993 kirjeiden ja lentolehtisten kirjoittamisen ja jakamisen vuoksi ja tuomittu 20 vuodeksi vankeuteen. Hänet vapautettiin helmikuussa 1995 armahduksen perusteella, pidätettiin uudelleen toukokuussa 1996, vapautettiin jälleen, mutta pidätettiin taas heinäkuussa 1996 suorittamaan 20 vuoden vankeustuomion jäljellä olevaa osaa. Valittu parlamentin jäseneksi Mingala Thaungnyuntista toukokuussa 1990. - U Khin Zaw Win, hammaslääkäri, joka on työskennellyt Burmassa/Myanmarissa, Malesiassa ja Unicefissa, pidätetty heinäkuussa 1994 ja tuomittu 15 vuodeksi vankeuteen poliittisen toiminnan vuoksi, kidutettu Inseinin vankilassa, koska oli yrittänyt lähettää tietoja vankilaolosuhteista Yhdistyneille kansakunnille. Nykyisin Myitkinan vankilassa. - Tohtori Zaw Myint, hammaslääkäri, joka on työskennellyt eri sairaaloissa, pidätetty tammikuussa 1991 ja tuomittu 25 vuodeksi vankeuteen osallistumisesta poliittisiin kokouksiin; myöhemmin, vuonna 1992, tuomio muutettiin 10 vuodeksi. Kidutettu Inseinin vankilassa. Valittu parlamentin jäseneksi Hinthadasta toukokuussa 1990. Nykyisin Tharawaddyn vankilassa. Christopher Pattenin komission puolesta antama vastaus (28. heinäkuuta 2000) Komissio on tietoinen arvoisan parlamentin jäsenen mainitsemasta seitsemän lääkärin ja hammaslääkärin tilanteesta Burmassa. Komissiolle on ilmoitettu, että kaksi heistä on vapautettu, tohtori Ma Thida helmikuussa 1999 ja tohtori Zaw Myint vuoden 1998 loppupuolella. Komission saamien tietojen mukaan ainakin 30 lääkäriä ja hammaslääkäriä pidetään yhä vangittuina. Unioni aikoo jatkaa yhteydenpitoaan Burman viranomaisiin, jotta poliittiset vangit vapautettaisiin välittömästi. Se aikoo jatkaa painostusta myös arvoisan parlamentin jäsenen mainitsemien vankien osalta. Helmikuun 26. päivänä 2000 tehdyssä yhteisessä kannassa(1), neuvosto ilmoitti haluavansa lähettää toisen troikan neuvottelemaan Rangooniin myöhemmin tänä vuonna edistääkseen unionin politiikan tavoitteita avaamalla poliittisen vuoropuhelun. Jos vuoropuhelua ei saada aikaan, Burman hallinnon eristystä jatketaan. Burman hallinnon ajama politiikka ja haluttomuus ryhtyä yhteistyöhön taas pitkittävät Burman kansalaisten vaikeuksia ja kärsimystä. (1) Yhteinen kanta 2000/346/YUTP, 26.4.2000 (EYVL L 122, 24.5.2000).